wickkiey/tamil-wikipedia-markdown huggingface dataset:
# கல்வி கோபாலகிருஷ்ணன்

**கல்வி கோபாலகிருஷ்ணன்** என்பவர் ஒரு தமிழ் எழுத்தாளராவார். தமிழில் குழந்தைகளுக்குத் தொடர்ச்சியாக அறிவியல் நூல்களை எழுதியவர். இவர் 300 க்கும் மேற்பட்ட நூல்களை எழுதியிருக்கிறார்.  

இவர் துவக்கத்தில் பாடப் புத்தகங்களுக்கு ஓவியம் வரையும் வேலையைச் செய்துவந்தவர். பின்னர் ஆசிரியர்கள் மற்றும் குழந்தைகளுக்கு உதவும் வகையில் *கல்வி* என்ற இதழைத் துவக்கினார். இந்த இதழில் எழுத எழுத்தாளர் பற்றாக்குறை வந்த காரணத்தினால் தானே முழுமூச்சுடன் எழுதி இதழைக் கொண்டுவந்தார். இந்த இதழின் பெயரான ’கல்வி’ இவரின் பெயருக்கு முன் அடைமொழியாக மாறியது. பல நாட்டுக் குழந்தைகளின் பின்னணியை அறிமுகப்படுத்தும் *பறக்கும் பாப்பா* என்ற கதாபாத்திரத்தை 'சுதேசமித்திரன்' தீபாவளி மலரில் அறிமுகப்படுத்தினார். அது பிரபலமடைந்தது இதனால் பறக்கும் பாப்பா கதாபாத்திரத்தைக் கொண்டு குழந்தைகளுக்கான சுவையான பல பொது அறிவு நூல்களை எழுதினார்..  

## இவர் எழுதிய நூல்களில் சில
1. உடல் உறுப்புகளும் அவற்றின் செயல்களும்
1. காற்றின் கதை
1. கானகக் கன்னி (தாவரங்களைப் பற்றி)
1. குறள்நெறிய காந்தியடிகள்; 1991 (முதியோர் இலக்கியத்திற்கான யுனசுகோ பரிசுபெற்றது)
1. கொடிய நோய்களும் அவற்றைத் தவிர்ப்பதும்
1. சுண்டுவிரல் சீமா
1. பஞ்ச பூதங்களின் வரலாறு
1. பண்டை உலகில் பறக்கும் பாப்பா (பரிணாமத்தின் கதை)
1. பாலர் கதைக் களஞ்சியம்
1. மந்திரவாதியின் மகன் (பூச்சிகளின் வாழ்க்கை)
1. மிட்டாய் பாப்பா (எறும்பு, தேனீக்கள் பற்றி, இந்த நூல் யுனெஸ்கோவின் பரிசைப் பெற்றது.)
1. முதியோருக்காக; அபிராமி பப்ளிகேஷன்ஸ், சென்னை-1.
1. வள்ளுவர் வழியில் காந்தியடிகள்; 1977
# பூவண்ணன்


**பூவண்ணன்** (இயற்பெயர் வே. தா. கோபாலகிருஷ்ணன்) என்பவர் ஒரு தமிழ் எழுத்தாளர் மற்றும் தமிழ்ப் பேராசிரியரராவார். இவர் நூற்றுக்கும் மேற்பட்ட சிறுவர் இலக்கிய நூல்களைப் படைத்துள்ளார். 1955 இல் குழந்தை எழுத்தாளர் சங்கத்தின் சார்பில் நடத்தப்பட்ட நாடகப் போட்டியில் இவர் எழுதிய *உப்பில்லாத பண்டம்* முதல் பரிசைப் பெற்றது. மேலும் இவர் எழுதிய *ஆலம் விழுது*, *காவேரியின் அன்பு* ஆகிய இரண்டு சிறார் நெடுங்கதைகளும் *நம்ம குழந்தைகள்*, *அன்பின் அலைகள்* என்ற பெயரில் திரைப்படமாக எடுக்கப்பட்டு. இந்தப்படங்களுக்காக பூவண்ணனுக்கு தமிழக அரசின் சிறந்த திரைப்படக் கதாசிரியர் விருது கிடைத்தது..  

## எழுதிய நூல்கள் சில
1. அதிசயப்பானையும் அற்புதச்சேவலும்; 1980; வானதி பதிப்பகம், சென்னை; பக்.90.
1. ஆலம் விழுது
1. உப்பில்லாப் பண்டம் (நாடகம்)
1. காவேரியின் அன்பு
1. குழந்தை இலக்கிய வரலாறு
1. குழந்தைக்கவிஞர் வள்ளியப்பா (வாழ்க்கை வரலாறு); 1982 நவம்பர்; வானதி பதிப்பகம், சென்னை.
1. சபாஷ் மணி, (நெடுங்கதை), 1949 நவம்பர்; குழந்தைப் பதிப்பகம், சென்னை.
1. சிறுவர் இலக்கியக் களஞ்சியம்
1. நேதாஜி கதை (வாழ்க்கை வரலாறு)
1. வீரமணி (நெடுங்கதை)
# முல்லை தங்கராசன்

**முல்லை தங்கராசன்** என்பவர் தமிழ் எழுத்தாளர், பத்திரிக்கை ஆசிரியராவார்.பொள்ளாச்சிக்கு அருகிலுள்ள ஜமீன் ஊத்துக்குளியைச் சேர்ந்த இவர் வாகன ஓட்டுநராகத் தன் வாழ்க்கையைத் துவக்கியவர் முல்லை தங்கராசன். இவர் மாயாஜாலக் கதைகள் எழுதுவதிலும் தனிச்சிறப்பு பெற்றவர்.  
தமிழ் சிறார் காமிக்ஸ் உலகில் குறிப்பிடத்தக்க சாதனையாளர் முல்லை தங்கராசன். இவர் முதலில் *டிரைவர்* என்ற மாத இதழை நடத்தினார். நான்கு சக்கர வாகன ஓட்டுநர்களுக்கான குறிப்புகள், சாலை விதிகள் உள்ளிட்ட விஷயங்களைத் தாங்கிவந்த இதழ் அது. 1970 களில் வெளிவந்த மணிப்பாப்பா (1976), ரத்னபாலா (1979) என்கிற இரண்டு பிரபல சிறார் இதழ்களுக்கு ஆசிரியராகச் செயல்பட்டார். முத்து காமிக்ஸ் நிறுவனத்தில் பதிப்பாசிரியராகப் பணிபுரிந்தார். அந்நிறுவனத்திலிருந்து வெளியே வந்த பின்னர் மாயாவி என்ற பெயரில் காமிக்ஸ் புத்தகங்களை வெளியிட்டார். இவர் ஆசிரியராக இருந்த சிறார் இதழ்களில் சுவாரசியமான, நகைச்சுவையான, சாகசக் கதைகள் வெளியாகின.
# ஜெனார்தனன்

களுடன் கிருட்டிணன்]]  

**ஜெனார்தனன்** (Janardana) (சமசுகிருதம்: जनार्दन IAST /janārdana/) விஷ்ணுவின் ஆயிரம் பெயர்களில் ஒன்றாகும். இப்பெயர் விஷ்ணு சஹஸ்ரநாமத்தில் 126-வது வரிசையில் உள்ளது. மேலும் மகாபாரதத்தில், கிருஷ்ணனும் ஜெனார்தனன் என்ற பெயரிலும் அறியப்படுகிறார்.  

ஜெனார்தனன் என்ற பெயருக்குத் தீயவர்களைத் தண்டிப்பவர் என்றும், தன் மீது பக்தி கொண்டவர்களுக்கு வெற்றியும், பிறவிச்சுழற்சியிலிருந்து விடுதலையும் அளிப்பவர் என்றும் பொருள்.  

## இதனையும் காண்க
- கோவிந்தன் என்ற சொற்பொருள்
- விஷ்ணு சஹஸ்ரநாமம்


- *Sri Vishnu Sahasranama: With Text, Transliteration, Translation and Commentary of Śrī Śankarācārya* By Śaṅkarācārya and Swami Tapasyananda. Sri Ramakrishna Math, 1986, commentary by Sri Sankaracharya, translated by Swami Tapasyananda.
# Module:About

local mArguments --initialize lazily  
local mHatnote = require('Module:Hatnote')  
local mHatList = require('Module:Hatnote list')  
local libraryUtil = require('libraryUtil')  
local checkType = libraryUtil.checkType  
local p = {}  

function p.about  
-- A passthrough that gets args from the and all  

mArguments = require('Module:Arguments')  
args = mArguments.getArgs  
return p._about(args)  
end  

function p._about (args, options)  
-- Produces "about" hatnote.  

-- Type checks and defaults  
checkType('_about', 1, args, 'table', true)  
args = args or {}  
checkType('_about', 2, options, 'table', true)  
options = options or {}  
local defaultOptions = {  
aboutForm = 'இந்த %s %s பற்றியது. ',  
defaultPageType = 'பக்கம் ',  
namespace = mw.title.getCurrentTitle.namespace,  
otherText = nil, --included for complete list  
pageTypesByNamespace = {  
[0] = 'கட்டுரை',  
[14] = 'பகுப்பு'  
},  
sectionString = 'பகுதி'  
}  
for k, v in pairs(defaultOptions) do  
if options[k] == nil then options[k] = v end  
end  

-- Set initial "about" string  
local pageType = (args.section and options.sectionString) or  
options.pageTypesByNamespace[options.namespace] or  
options.defaultPageType  
local about = ''  
if args[1] then  
about = string.format(options.aboutForm, pageType, args[1])  
end  

--Allow passing through certain options  
local fsOptions = {  
otherText = options.otherText  
}  

-- Set for-see list  
local forSee = mHatList._forSee(args, 2, fsOptions)  

-- Concatenate and return  
return mHatnote._hatnote(about .. forSee)  
end  

return p
# புக்ராயான் தொடருந்து விபத்து

**புக்ராயான் தொடருந்து விபத்து** *(Pukhrayan train derailment)* என்பது 20 நவம்பர் 2016 அன்று, இந்தூர் - இராஜேந்திர நகர் விரைவு வண்டி தடம்புரண்டு ஏற்பட்ட விபத்தினைக் குறிக்கும். இந்தூர் நகரிலிருந்து பாட்னா நகருக்கு சென்று கொண்டிருக்கும்போது அதிகாலை 3 மணி அளவில் ஏற்பட்ட இந்த விபத்தில் சுமார் 130 பேர் உயிரிழந்தனர்; 200 பேர் காயமடைந்தனர். இராசேந்திர நகர் தொடருந்து நிலையம் பாட்னா நகரின் மையத்தில் உள்ளது. இவ்விபத்தில் 14 பெட்டிகள் தடம் புரண்டன. புக்ராயான் கான்பூர் நகரிலிருந்து 65 கிமீ தொலைவில் உள்ளது. அதிக உயிர் சேதம் எசு 1, எசு 2 என்ற இரு தூங்கும் வசதியுடைய பெட்டிகளில் ஏற்பட்டதாக அதிகாரிகள் தெரிவித்தனர்.  

உத்திரப் பிரதேசத்தில் நடந்த தொடருந்து விபத்துகளில், இந்த விபத்து மோசமான விபத்தாகும். இது 2010ஆம் ஆண்டு மேற்கு வங்காளத்திலுள்ள மேற்கு மிட்னாபூரில் நடந்த ஜானேசுவரி விரைவு தொடருந்தின் விபத்திற்குப் பிறகு இந்தியாவில் ஏற்பட்டுள்ள மோசமான விபத்தாகும். விபத்தில் இறந்த பெரும்பாலானவர்கள் உத்திரப் பிரதேசத்தையும், மத்தியப் பிரதேசத்தையும் சேர்ந்தவர்கள்.  

இறந்தவர்களுக்கு பிரதமர் நரேந்திர மோதி 2 இலட்சமும், தொடருந்துத் துறை 2 இலட்சமும் காயமுற்றவர்களுக்கு 50 ஆயிரமும் சிறு காயமுற்றவர்களுக்கு 25 ஆயிரமும் (இது இரயில்வே ஆணையம் வழங்குவது அல்லாமல்), உத்திரப் பிரதேச முதல்வர் அகிலேசு யாதவ் 5 இலட்சமும், மத்தியப் பிரதேச முதல்வர் சிவ்ராஜ் சிங் சௌஃகான் 2 இலட்சமும், பீகார் முதல்வர் நிதிசு குமார் (பீகார் மக்கள் இறந்திருந்தால் காயமுற்று இருந்தால்) 2 இலட்சமும் காயமுற்றவர்களுக்கு 50 ஆயிரமும் அறிவித்தார்கள்.  

உடனடியாக காயமுற்றவர்களுக்கு கொடுக்கப்பட்ட 5,000 ரூபாயில், அண்மையில் செல்லாததாக அறிவிக்கப்பட்ட 500 ரூபாய்கள் இருந்தன என குற்றம் சாட்டப்பட்டது.  

## விசாரணைகள்
தண்டவாளத்தில் ஏற்பட்டிருந்த விரிசல் காரணமாக தொடருந்து தடம்புரண்டிருக்கலாம் என ஆரம்பகட்ட விசாரணை தெரிவித்தது. தொடருந்தில் அளவுக்கதிகமான மக்கள் பயணித்ததாகவும் அறியப்பட்டது.
# விடுதலை

(விடுதலையின் பத்திரம் என அறியப்பட்டது.]]  

**விடுதலை** என்பது மெய்யியலில் தன்விருப்புக் கொள்கை பற்றிய ஒரு விடயமாகவும் நியதிக் கொள்கையுடன் வேறுபட்டதாகவும் உள்ளது. இது அரசியலில் எல்லோரும் சமூக, அரசியல் விடுதலைக்கு ஏற்புடையவர்கள் எனக் கருதப்படுகிறது. இறையியல்யியலில், விடுதலை என்பது பாவ அடிமைத்தனத்திலிருந்து விடுபடல் எனக் கருதப்படுகிறது.
# வாட் சாய்வத்தாநரம்



**வாட் சாய்வத்தாநரம்** (Wat Chaiwatthanaram) தாய்லாந்து நாட்டின் கோயில் நகரமான அயூத்தியாவில் அமைந்த பௌத்த கோயில் தொகுதிகளில் ஒன்றாகும். புகழ் பெற்ற இக்கோயில், சாவோ பிரயா ஆற்றின் மேற்கு கரையில், ஆயூத்தயா தீவு நகரத்தின் வெளிப்புறத்தில் அமைந்துள்ளது. இது பன்னாட்டுச் சுற்றுலாப் பயணிகளை ஈர்க்கக் கூடிய பௌத்தக் கோயிலாகும். இக்கோயிலை உலகப் பாரம்பரியக் களங்களில் ஒன்றாக யுனேஸ்கோ நிறுவனம் அறிவித்துள்ளது.  

## வரலாறு
தாய்லாந்து நாட்டு மன்னர் பிரசாத் தோங், தனது தாயின் நினைவாக இக்கோயிலை கி பி 1630இல் கட்டினார். கம்போடியாவின் கெமர் கட்டிடக்கலை பாணியில் வாட் சாய்வத்தாநரம் கோயில் கட்டப்பட்டது. 1767இல் தாய்லாந்து மீது படையெடுத்த பர்மியர்களால் இக்கோயில் சிதைக்கப்பட்டது. பின்னர் 1987இல் இக்கோயில் மறுசீரமைக்கப்பட்டு, 1992 முதல் பொதுமக்கள் பார்வைக்குத் திறந்து விடப்பட்டது.  

## அமைப்பு
வாட் சாய்வத்தாநரம் கோயில் 35 மீட்டர் உயரம் கொண்ட கோபுரமும், அதனைச் சுற்றி நான்கு சிறு கோபுரங்களுடனும் கட்டப்பட்டது. முழுக் கட்டுமானமும் செவ்வக அமைப்பு கொண்ட மேடையில் அமையும் படி நிறுவப்பட்டுள்ளது. கோபுரத்தின் மீது ஏறிச் செல்வதற்கு மறைமுகமாக இடங்களில் படிக்கட்டுகள் அமைக்கப்பட்டுள்ளன.  

செவ்வக மேடையைச் சுற்றிலும் எட்டு தூபிகள் வடிவ வழிபாட்டு கூடங்கள் நிறுவப்பட்டுள்ளன. இக்கோயில் சுவர்களில் கருப்பு மற்றும் பொன் வண்ணத்தில் 120 புத்தர் சிலைகள் அமர்ந்த நிலையில் உள்ளன. கோயில் உட்புறச்சுவர்களில் புத்தரின் ஜாதகக் கதைகளின் காட்சிகள் ஓவியமாக தீட்டப்பட்டுள்ளது.  

## படக்காட்சிகள்

## இதனையும் காண்க
- அயூத்தியா (வரலாற்று நகரம்)
- உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்
# மாதவன் (விஷ்ணு)

**மாதவன்** (Madhava) விஷ்ணுவின் ஆயிரம் பெயர்களில் ஒன்றாகும். விஷ்ணு சகஸ்ரநாமத்தில் மாதவன் எனும் பெயர், 72, 167 மற்றும் 735-வதாக வருகிறது. மேலும் மகாபாரதத்தில், ஸ்ரீகிருஷ்ணரை மாதவன் என அருச்சுனன் அழைக்கிறான்.  

பகவத் கீதையின் முதல் அத்தியாயம், 36வது சுலோகத்தில், மகாலட்சுமியின் கணவரான மாதவனே என விளித்து, போர்க் களத்தில் எதிரில் நிற்கும் நம் உறவினர்களையும், குருமார்களையும் கொல்வதால் என்ன பயன்? என விஷ்ணுவின் அவதாரமான கிருஷ்ணரை நோக்கி அருச்சுனன் கேட்கிறான். (Bhagavad-Gita 1.36)  

## பெயர்க் காரணம்
அனைத்து நிதிகளின் அதிபதி என்பதாலும், மது எனும் அரக்கனை கொன்றதாலும் விஷ்ணுவிற்கு மாதவன் எனப் பெயராயிற்று.  
புகைப்படம், மண்டி, இமாசலப் பிரதேசம்]]  
மாதவன் என்பதற்கு மகாலட்சுமியை மணந்தவர் என்றும், மது வித்தையின் மூலம் அறியத் தக்கவன் எனவும், ஆதிசங்கரர் தனது விஷ்ணு சஹஸ்ரநாமத்திற்கான விளக்க உரையில் குறிப்பிட்டுள்ளார்.  

பண்டைக் காலம் முதல் ஒடிசாவில் மாதவனுக்கு நீல-மாதவன், இராதா-மாதவன், துர்கா-மாதவன் போன்ற பெயர்களில் வழிபாடுகள் இருந்து வருகிறது.  

## இதனையும் காண்க
- கோவிந்தன்
- கேசவன்
- ஜெனார்தனன்
# அச்சுதன் (விஷ்ணு)

**அச்சுதன்** (Achyuta) விஷ்ணுவின் ஆயிரம் பெயர்களில் ஒன்றாகும். விஷ்ணு சகஸ்ரநாமத்தில் அச்சுதன் என்ற பெயர் 100 மற்றும் 318வது பெயராக வருகிறது.  
பகவத் கீதை நூலில், விஷ்ணுவின் அவதாரமான கிருஷ்ணரை பல முறை அச்சுதன் என்றே அருச்சுனன் அழைத்துள்ளார். (பகவத் கீதை அத்தியாயம் – 1, சுலோகம் 21-22)  

## பெயர்க் காரணம்
அச்சுதன் எனும் சொல்லுக்கு அசையாதவன், மாறாதவன், வீழ்ச்சியடையாதவன் என்று பொருள்.  

விஷ்ணு சகஸ்ரநாம நூலின் விளக்க உரையில், ஆதிசங்கரர், அச்சுதன் என்பதற்கு, உள்ளார்ந்த இயல்பு மற்றும் சக்திகளை என்றும் இழக்காதவன் என்றும், மேலும் மாறாத்தன்மை கொண்டவன் என்றும், நிலையானவன் என்றும் குறிப்பிடுகிறார்.  

## இதனையும் காண்க
- கோவிந்தன்
- ஜெனார்தனன்
- மாதவன்
# புரோமோ மலை


## பின்புலம்
:  
புரோமோ மலையின் மத்தியில் உள்ள ஒரு வெற்றிடப் பகுதியான, "மணல் கடல்" (*Sea of Sand (Erg) இந்தோனேசியம்: "லாடன் பாசிர்" (Lautan Pasir) அல்லது சாவக மொழியில்: "செகரா வேடி" Segara Wedi *) எனப்படும் இப்பகுதி, 1919 ஆம் ஆண்டில் இருந்து பாதுகாக்கப்பட்ட இயற்கை இருப்புப் பகுதியாகும். கிழக்கு சாவகம் பிராந்தியத்தில், கடல் மட்டத்திலிருந்து 2,217 மீட்டர் உயரத்தில் வடக்கு-கிழக்காக அமைந்துள்ள "செமாரோ லாவாங்" (*Cemoro Lawang*) என்னும் மலை கிராமத்திலிருந்து புரோமோ மலைக்கு ஒரு பொதுவழி உள்ளது. அக்கிராமத்தில் இருந்து சுமார் 45 நிமிட நடைப் பயணத்தில் புரோமோ எரிமலைப் பகுதியை சென்றடையலாம், ஆனாலும் "பொறி வண்டி" (*Jeep*) வசதியையும் ஏற்படுத்தி பயணத்தை மேற்கொள்ளலாம். பொறி வண்டிப் பயணம் மேற்கொள்ளும் பட்சத்தில், ஒரு நிறுத்தத்தில் (2,770 மீட்டர் அல்லது 9.088 அடி) உயரமுடைய "பெனஞ்சகன் மலை" (*Mount Penanjakan, இந்தோனேசியம்: குனுங் பெனஞ்சகன்*) என்னும் மலையைப் பார்த்துச் செல்லலாம். பெனஞ்சகன் மலைக்கு சுமார் 2 மணிநேரம் நடந்து சென்றால், அம்மலையை அடையலாம். எரிமலையின் செயல்பாட்டு அளவைப் பொறுத்து, இந்தோனிசியாவின் எரிமலை ஆய்வு மற்றும் பேரிடர் நடுவம், சில நேரங்களில் புரோமோ மலைப் பகுதியின் வருகைக்கு எதிராக எச்சரிக்கைகள் வெளியிடுகிறது.  

## செயற்பாடு
### 2004 வெடிப்புகள்
புரோமோ எரிமலை, 2004 ஆம் ஆண்டு வெடித்துச் சிதறியது. அந்த வெடிப்பு அத்தியாயத்தில், வெடிப்பிலிருந்து பெரும்பகுதியில் பாறைகள் தூக்கியெறியப்பட்ட நிகழ்வில் இரண்டு பேர்கள் இறந்து போயினர் மற்றும் குறைந்தது ஐந்து பேர்கள் காயமடைந்தனர். மேலும், எந்நேரமும் நிகழக்கூடிய இந்த எரிமலை செயல்பாட்டு எச்சரிக்கைகளுக்கு இடையில், சுமார் 15,000 க்கும் மேற்பட்ட மக்களை அப்பகுதியில் இருந்து வெளியேற்றப்பட்டனர்.  

### 2010 வெடிப்புகள்
2010 ஆம் ஆண்டு நவம்பர் 23, செவ்வாய்க்கிழமை, 16.30 மணிக்கு (மேற்கு இந்தோனேசிய நேரம், (*WIB*), இந்த மலையின் நடுக்கத்தின் செயற்பாடுகள் மற்றும் மேலோட்டமான எரிமலை பூகம்பங்கள் அதிகரித்ததன் காரணமாக, இந்தோனிசியாவின் "எரிமலை மற்றும் புவியியல் பேரிடர் நீக்க மையம்" (*CVGHM*), புரோமோ மலையின் செயல்பாட்டு நிலையை உறுதிப்படுத்தி எச்சரிக்கை விடுத்தது. மேலும் இதுகுறித்து, எரிமலை வெடிப்பு நேரிட வாய்ப்பு இருக்கலாம் என்று கவலைகள் எழுப்பப்பட்டன. புரோமோ, மற்றும் "டேக்கேரா" Teggera என்ற அகன்ற எரிமலைவாய் சுற்றியுள்ள எஞ்சிய பகுதி முழுவதும் பார்வையாளர்களை எல்லையில் இருந்தது அப்புறப்படுத்தப்பட்டனர்.  

புரோமோ எரிமலை, 2010, நவம்பர் 26 ஆம் நாள், வெள்ளிக்கிழமை அன்று சாம்பல் உமிழ்ந்தவாறு வெடிக்க தொடங்கியது.  

## சான்றாதாரங்கள்
# பொழுது புலர்தல்


**பொழுது புலர்தல்** அல்லது **ஞாயிறு மறைதல்** அல்லது **சூரிய அத்தமனம்** (*Sunset*) என்பது சூரியன் புவியின் சுழற்சி காரணமாக அடிவானத்தின் கீழ் மறையும் நாளாந்த நிகழ்வாகும். சூரியன் வசந்தகாலத்தில் சரியான மேற்கில் மறைய, இலையுதிர்காலத்தில் சம இரவு நாளில் மறைவது வருடத்திற்கு ஒரு முறை இடம்பெறும்.  

## வரலாறு

16 ஆம் நூற்றாண்டு வானியல் வல்லுநர் நிக்கோலாசு கோப்பனிக்கசு, சூரியன் சுற்றுகிறது என்பதில் இருந்து வேறுபட்டு, சூரியன் நிற்க புவி சுற்றுகிறது என்பதற்கான கணித மாதிரியை முன்வைத்து முதலாவதாக பரவலாக ஏற்றுக்கொள்ளப்பட்டவராவார்.
# விடியல்



**விடியல்** அல்லது **சூரிய உதயம்** அல்லது **புலர்** (*Sunrise*) என்பது காலையில் அடிவானத்தின் மேலாக சூரியன் தோன்றும் நிகழ்வாகும். அதிலும் குறிப்பாக சூரியனின் மேற்பரப்பு தெரிவதைக் குறிக்கும். ஆயினும் சூரியனின் முழுப் பகுதியும் அடிவானத்தில் மேலெழும் நிகழ்வையும் அதனுடன் கூடிய சூழ்நிலை மாற்றங்களையும் (காட்சிகள்) விடியல் எனக் குறிப்பிடப்படுகிறது.  

சூரியன் வசந்தகாலத்தில் சரியாக கிழக்கில் உதிக்க, இலையுதிர்காலத்தில் சம இரவு நாளில் உதிப்பது வருடத்திற்கு ஒரு முறை இடம்பெறும்.
# மெல்லொளி

சுவாமிமலை நீர்ச்சுனையிடன் சேர்ந்த பகுதியில் மெல்லொளி நீல மணிநேரத்தை வெளிப்படுத்துகிறது.]]  
**மெல்லொளி** அல்லது **சந்தியொளி** (*Twilight*) என்பது அடிவானத்தின் கீழ் சூரியன் இருக்கும்போது, நேரடியாகத் தெரியாதபோது ஏற்படும் புவியின் கீழ் சூழலில் ஏற்படும் வெளிச்சமாகும். மெல்லொளி மேல் வளிமண்டல சூழலில் சூரிய ஒளியின் சிதறிய கதிர்வீச்சு மூலம் உருவாகின்றது. இதனால் கீழ் வளிமண்டலச் சூழலில் ஏற்படும் வெளிச்சம் புவியின் மேற்பரப்பில் முற்றிலும் ஒளியாகவோ அல்லது இருளாகவோ இல்லாது இருக்கும். மெல்லொளி என்பது ஒளி படரும் காலத்தைக் குறிக்கவும் பயன்படுகிறது.
# அரையிருள்



**அரையிருள்** அல்லது **மாலை இருள்** அல்லது **கருக்கல்** (*Dusk*) என்பது மெல்லொளியின் கரிய நிலைச் செயற்பாடாகும். அல்லது அதனை இரவுக்கு முன்னரான மெல்லொளியின் வளிமண்டலச் சூழலின் இறுதி நிலை எனவும் குறிப்பிடலாம். முன் அரையிருள் மெல்லொளியின் ஆரம்பம் முதல் இடைவரையிலும் ஏற்பட்டு, குறிப்பிட்டளவு போதுமான ஒளியை வழங்கி, செயற்கை ஒளியின்றி பார்க்கக்கூடியவாறு இருக்கும். ஆனால் முடிவில் சூரியனின் மையத்தில் புவி சுழற்சி 6° இற்கு கீழாக அடிவானத்தில் இருக்கும்போது செயற்கை ஒளி தேவையாகின்றது. "அரையிருள்" இரவு தொடங்குவதற்கு முன்னான மெல்லொளிப் பகுதியாகும்.
# Module:TreeChart

require('Module:No globals')  

local p = {}  

local cells = mw.loadData('Module:TreeChart/data')  

function p._main(cell_args)  
local ret = mw.html.create  
local top = ret:tag('tr')  
:css{,  
['text-align'] = '' }  
local bottom = ret:tag('tr')  
:css{,  
['text-align'] = '' }  
for _, v in ipairs(cell_args) do  
if type(v) == 'string' then  
top:wikitext(cells[v].t)  
bottom:wikitext(cells[v].b)  
else  
top:tag('td')  
:attr{ colspan = v.colspan or cell_args.colspan or 6,  
rowspan = v.rowspan or cell_args.rowspan or 2 }  
:css{ padding = '0.2em',  
= (v. or cell_args. or '2') .. 'px solid black' }  
:cssText(v.boxstyle or cell_args.boxstyle)  
:wikitext(v.text)  
end  
end  
return tostring(ret)  
end  

function p.main  
local args = require('Module:Arguments').getArgs(, {wrappers = 'Template:Chart', trim = false, removeBlanks = false})  
local cell_args = {  
colspan = args.colspan,  
rowspan = args.rowspan,  
= args.,  
boxstyle = args.boxstyle  
}  
for _, val in ipairs(args) do  
local trimmedVal = val:match('^%s*(.-)%s*$')  
if trimmedVal == '' then  
trimmedVal = '$'  
end  
if cells[trimmedVal] then  
table.insert(cell_args, trimmedVal)  
else  
-- Unnamed params behave weirdly  
-- white space at the front counts for param_}, but not whitespace at the end, so remove it  
local rightTrimmedVal = val:gsub('%s+$','')  
table.insert(cell_args, {  
text = args[trimmedVal] or ('}'),  
colspan = args['colspan_'..rightTrimmedVal],  
rowspan = args['rowspan_'..rightTrimmedVal],  
= args['border_'..rightTrimmedVal],  
boxstyle = args['boxstyle_'..rightTrimmedVal]  
})  
end  
end  

return p._main(cell_args)  
end  

return p
# களஞ்சேரி

**களஞ்சேரி** என்பது தஞ்சாவூர் மாவட்டத்தின் பாபநாசம் வட்டம், அம்மாபேட்டை ஊராட்சி ஒன்றியத்தில் உள்ள ஓர் சிறிய கிராமம் ஆகும்.  
## மக்கள் தொகை
களஞ்சேரியின் மொத்த மக்கள் தொகை 2011 கணக்கெடுப்பின் படி 1017 மக்கள். அதனில் 511 ஆண்களும் 506 பெண்களும் அடங்குவர்.எழுத்தறிவு விகிதம் 87.17% ஆகும்.
# கில்லா அப்துல்லா மாவட்டம்



**கில்லா அப்துல்லா** *(Killa Abdullah)* அல்லது **அப்துல்லா கில்லா** என்பது பாக்கித்தானின் பலூசிசுதான் மாகாணத்திற்கு வடமேற்கில் இருக்கும் ஒரு மாவட்டமாகும். இந்நகரத்திலுள்ள மக்களில் 99 சதவீதத்தினர் இசுலாமியர்கள் ஆவர். 2012 இல் இந்நகரின் மக்கள் தொகை 1,20,000 நபர்களாக மதிப்பிடப்பட்டது. இவர்களில் பெரும்பாலானவர் பக்தூன் மக்கள் இனத்தைச் சேர்ந்தவர்களாகும்.  

பிசுகின் மாவட்டத்திலிருந்து 1993 இல் தனியாகப் பிரிக்கப்பட்டு கில்லா அப்துல்லா புதிய மாவட்டமாக உருவாக்கப்பட்டது. இம்மாவட்டத்தின் பரப்பளவு 3,293 சதுர கிலோமீட்டர்களாகும். எனினும் 1842 ஆம் ஆண்டில் ஆப்கானியர்கள் முழு பிசுகின் பள்ளத்தாக்கையும் மீண்டும் ஆக்கிரமித்துக் கொண்டனர். ஆனால் 1879 இல் இப்பகுதியை அவர்கள் மீண்டும் இழந்தனர். நான்கு ஆண்டுகளுக்குப் பின்னர் பிசுகினும் அதனைச் சுற்றியிருந்த பிற பகுதிகளும் குவெட்டா மாவட்டத்துடன் இணைக்கப்பட்டன.  

1. சமான்,  
2. தோபாண்டி,  
3. கலிசுதான்,  
4. கில்லா அப்துல்லா என்பன அந்த நான்கு தாலுக்காக்களாகும்.  

## முக்கிய இடம்

கோயாக் சுரங்கவழி அல்லது சீலாபாக் சுரங்கவழி கில்லா அப்துல்லா மாவட்டத்தில் உள்ள ஒரு இரயில்வே சுரங்கப்பாதையாகும். 3.91 கிலோமீட்டர் தொலைவு நீளமுள்ள இப்பாதை ஆப்கானிசுதான எல்லையில் சமான் It is located above sea level. நகரில் அமைந்துள்ளது. கடல் மட்டத்தில் இருந்து 1945 மீட்டர் அல்லது 6381 அடி உயரத்தில் இச்சுரங்கப்பாதை உள்ளது.  

கோயாக் கணவாய்க்கு கீழாக 1891 ஆம் ஆண்டில் இக்குகைப் பாதை கட்டப்பட்டது. தெற்காசியாவில் மிக நீண்டதொரு குகைப் பாதையாக இது திகழ்கிறது. பாக்கித்தானின் 5 ரூபாய் தாளில் இக்குகைப் பாதையின் தோற்றத்தை காணலாம்.
# மாலைப்பொழுது

நிலைக்கு போகும் நேரம்.]]  
**மாலைப்பொழுது** அல்லது **பின்னேரம்** (*Evening*) என்பது ஒரு பகலின் முடியும் நேரத்திற்கு அண்மித்த காலமாகும். இது பொதுவாக 6:00 பி.ப. முதல் இரவு வரையான நேர காலமாக கருதப்படுகிறது. சூரியன் அடிவானத்தில் மறையும் நேரப்பகுதியாகும். இந்நேரத்தில் இரவுணவு உண்ணல், கேளிக்கை, சமூக ஒன்றுகூடல் ஆகிய இடம் பெறலாம்.
# பாக்மதி ஆறு



**பாக்மதி ஆறு** (Bagmati River) , நேபாள நாட்டின் சிவபுரி மலைகளில் *வாக்துவார்* எனுமிடத்தில் உற்பத்தியாகி, காத்மாண்டு சமவெளியில் பாய்ந்து, காட்மாண்டு நகரத்தையும், பதான் நகரத்தையும் பிரிக்கிறது. பாக்மதி ஆறு நேபாளத்தின் புனித ஆறாக இந்துக்களும், பௌத்தர்களும் கருதுகிறார்கள். பாக்மதி ஆற்றின் கரையில், காத்மாத் சமவெளியில் பசுபதிநாத் கோவில் உள்ளிட்ட பல இந்து மற்றும் பௌத்த சமய வழிபாட்டுத் தலங்கள் உள்ளது.  

பாக்மதி ஆறு, இந்தியாவின் கங்கை ஆறு போன்று புனிதமானது.  

நேபாள நாட்டு இந்து சமய வழக்கப்படி, இறந்தவரின் உடலை எரிப்பதற்கு முன்னர், புனித பாக்மதி ஆற்றில் மூன்று முறை அமிழ்த்தி எடுக்கின்றனர்.  

## வரலாறு

காத்மாண்டு நகர நாகரீகத்திற்கும், நகரமைப்புக்கும் பாக்மதி ஆறே காரணம் என நேபாள நாட்டவர்கள் கருதுகின்றனர் பௌத்த சமய சாத்திரங்களான விநய பீடகத்திலும், நந்தபக்காவிலும், பாக்மதி ஆற்றை *வாக் முத்தா* (புலி வாசல்) எனக் குறிப்பிடப்பட்டுள்ளது. மஜ்ஜிக நிக்காயத்தின் பத்த சுத்தானாவிலும் இவ்வாற்றை பாகுமதி என்று குறிப்பிடுகிறது.  
. காத்மாண்டின் வடகிழக்கில் 15 கிலோ மீட்டர் தொலைவில் உள்ள சிவபுரி மலையில் உற்பத்தியாகும் பாக்மதி ஆறு, பின்னர் தென்மேற்கில் காத்மாண்டு சமவெளியை வளப்படுத்துகிறது.  

## புவியியல்
காத்மாண்டு மாவட்டத்தில் அமைந்த மகாபாரத மலைத்தொடரின் சிவபுரி மலையில் 2690 மீட்டர் உயரத்தில் உள்ள *பாக்துவார்* எனுமிடத்தில் பாக்மதி ஆறு உற்பத்தியாகி, காட்மாண்டு மற்றும் பதான் நகரங்களிடையே பாய்கிறது.  

பின்னர் தெற்கு முகமாக பாய்ந்து, இந்தியாவின் பிகார் மாநிலத்தின் சீதாமரி, சிவஹர், முசாபர்பூர், ககரியா வழியாக பாய்ந்து இறுதியில் ககரியா அருகில் *பத்லாகாட்* எனுமிடத்தில் கோசி ஆற்றில் கலக்கிறது.  

## துணை ஆறுகள்
பாக்மதி ஆற்றின் இடது பக்க கரையில் லால்பகையா ஆறு, விஷ்ணுமதி ஆறு மற்றும் மனோகரா ஆறுகளும்; வலது பக்க கரையில் மாரின் கோலா ஆறு, அத்வாரா ஆறு மற்றும் கமலா ஆறு போன்ற துணை ஆறுகள் கலக்கிறது.  

## இதனையும் காண்க
- பசுபதிநாத் கோவில்
- காசி விசுவநாதர் கோயில்
- கங்கை ஆறு
- வாரணாசி
# சோமதத்தன்



**சோமதத்தன்**, சந்தனுவின் தம்பியான பாக்லீக நாட்டு மன்னர் பாக்லீகரின் மகன் ஆவார். குருச்சேத்திரப் போரில் சோமதத்தன், தன் தந்தை பாக்லீகர் மற்றும் மகன் பூரிசிரவசுவுடன் கௌரவர் அணியில் இணைந்து பாண்டவர்களுக்கு எதிராக போரிட்டார்கள். துரோண பருவத்தின் போது, சாத்தியகியுடன் போரிட்டு சோமதத்தன் மாண்டார்.  

## தலைமுறை அட்டவணை
<>  

</>  

## இதனையும் காண்க
- பாக்லீகர்
- பூரிசிரவஸ்
# செப்டம்பர் 2010 குவெட்டா குண்டுவீச்சு



**செப்டம்பர் 2010 குவெட்டா குண்டுவீச்சு** *(September 2010 Quetta bombing)* பாக்கித்தானில் உள்ள குவெட்டா நகரில் 2010 ஆம் ஆண்டு செப்டம்பர் மாதம் 3 ஆம் தேதி ஏற்பட்ட ஒரு நிகழ்வாகும் . பாலசுதீனியர்களுக்கு ஆதரவு தெரிவிப்பதற்காகக் சியா இசுலாமியர்களால் கொண்டாடப்படும் குத்சு தின ஊர்வலத்தில் இந்த சம்பவம் நிகழ்ந்தது  
ஊர்வலத்தில் குண்டு வெடித்ததால் குறைந்தபட்சம் 73 நபர்கள் கொல்லப்பட்டனர், 160 நபர்கள் காயமடைந்தனர்.  

## பின்புலம்

சன்னி இசுலாம் வகை மக்களை அதிகமாகக் கொண்டுள்ள பாக்கித்தானில், நபிகளின் வழித்தோன்றலைப் பின்பற்றும் சியாக்கள் என்று பாக்கித்தான் நாட்டின் உள்துறை அமைச்சர் இரகுமான் மாலிக் முன்னதாக சியா சமூகத்தினரிடம், கோரிக்கை விடுத்திருந்தார்.  

## தாக்குதல்

எருசலேமை இசுரேலியர்கள் ஆக்ரமிப்பதை எதிர்த்து சியா இசுலாமியர்கள் ஒவ்வோர் ஆண்டும் ஊர்வலம் நடத்துவது வழக்கம் ஆகும். இந்த நாளை குத்சு தினமாக அவர்கள் அனுசரிப்பார்கள். 2010 ஆம் ஆண்டு குத்சு தின ஊர்வலத்தில், சுமார் 2500 சியா இசுலாமியர்கள் கலந்து கொண்டனர். குண்டு வெடிப்பின் ஓசை அதிகமாயிருந்த காரணத்தால் ஊர்வலத்தில் மக்கள் நெருக்கியடித்து ஓடத் தொடங்கினர்.  

## பின்விளைவுகள்

குண்டு வெடிப்பு தொடர்ந்து, நகரமெங்கும் பரந்த எதிர்ப்புகள் வெடித்தன. நகரம் முழுவதும் கேட்குமாறு நகரில் துப்பாக்கிச்சூடு நடத்தப்பட்டது. எதிர்ப்பாளர்களால் பல கடைகள் எரிக்கப்பட்டன.  

வெள்ளிக்கிழமை நடந்த தாக்குதல் தெரிவிக்கப்பட்ட இறப்பு எண்ணிக்கை, மருத்துவமனைகளில் சேர்க்கப்பட்டிருந்த காயமடைந்தவர்கள் இறந்த காரணத்தால் ஒரே இரவில் மேலும் உயர்ந்தது என சனிக்கிழமையன்று காவலர்கள் தெரிவித்தனர்.  

குண்டு வீச்சுக்கு அடுத்தநாள் பள்ளிக்கூடங்கள் , கடைகள் மூடப்பட்டிருந்தன. பாக்கித்தான் நாடெங்கிலும் பள்ளிவாசல்களில் பாதுகாப்பு பலப்படுத்தப்பட்டது.  

## நடவடிக்கைகள்

முதலமைச்சர் யூசஃப் ரசா கிலானி இத்தாக்குதலுக்கு காரணமான அமைப்பின் மீது கடும் கண்டனத்தைத் தெரிவித்து விசாரணைக்கு உத்தரவிட்டார். அரசாங்கத்தை சீர்குலைக்கும் முயற்சியாக தீவிரவாத அமைப்புகள், தொடர் தீவிரவாதத் தாக்குதல்கள் நிகழ்த்தி குறுங்குழுவாதத்தை ஊக்குவிக்கின்றனர் என்று செய்தியாளர்களிடம் உள்துறை அமைச்சர் இரெகுமான் மாலிக் தெரிவித்தார். இலசுகர்-இ-யாங்வி, அல்கொய்தா மற்றும் தாலிபான்கள் போன்ற அமைப்புகளும் இதே நோக்கத்தில் செயல்படுகின்றன என்று மேலும் அவர் தெரிவித்தார் சியாக்கள் மீதான இக்கொடுஞ் சம்பவத்திற்காக 40 நாட்கள் துக்கம் அனுசரிக்கப்படும் என்று அவர் தெரிவித்தார்  

கொடுமையான இத்தாக்குதலை வெள்ளை மாளிகையும் கண்டித்து இரங்கல் தெரிவித்தது
# பி. வி. இந்திரேசன்

**பி. வி. இந்திரேசன்** என்பவர் (Pavaguda V. Indiresan 1928-2012) இந்தியாவைச் சேர்ந்த பொறியாளர் கல்வியாளர் மற்றும் நிருவாகி. சென்னை இந்தியத் தொழில் நுட்பக் கழகத்தின் இயக்குநராக இருந்தார். தில்லியில் உள்ள இந்தியத் தொழில் நுட்பக் கழகத்திலும் பேராசிரியராக இருந்தார்.  

மின்னணுவியல் மற்றும் தொலைத் தொடர்பு பொறியாளர்கள் நிறுவனத்தின் தலைவராகவும் இந்தியத் தேசிய பொறியியல் அகாதமியின் தலைவராகவும் இருந்தார்.  

இந்திய அறிவியல் நிறுவனத்தில் பட்டம் பெற்ற இந்திரேசன் பர்மிங்காம் பல்கலைக் கழகத்தில் ஆய்வுப் பட்டம் பெற்றார்.  
படிப்பு முடிந்து ரூர்கி பல்கலைக்கழகத்தில் ஆசிரியராகத் தம் பணியைத் தொடங்கினார்.  

இந்திய நகரங்களில் நிலவி வரும் நெருக்கடியைத் தவிர்ப்பதற்கு இந்நகரங்களில் உள்ள வசதி வாய்ப்புகளை சிற்றூர்களுக்குக் கொண்டு செல்ல வேண்டும் என்னும் நோக்கத்துடன் புரா என்கிற பெயரில் ஓர் அமைப்பைத் தொடங்கினார்.  

கல்வி சமூகம் மற்றும் பொருளாதாரம் போன்ற துறைகள் சார்ந்த கட்டுரைகளை சில ஆங்கில இதழ்களில் எழுதி வந்தார்.  

## பெற்ற விருதுகள்

- பத்ம பூசண் விருது

- அமெரிக்க மற்றும் மின்னணு மற்றும் மின்சாரப் பொறியாளர்கள் நிறுவனம் வழங்கிய மதிப்புறு உறுப்பினர் விருது.

- கருநாடக தொழில் நுட்ப பல்கலைக்கழக மதிப்புறு முனைவர் பட்டம்.
# மட்டக்களப்பு (பக்கவழி நெறிப்படுத்தல்)

**மட்டக்களப்பு** பின்வருவனவற்றைக் குறிப்பிடலாம்:  

- மட்டக்களப்பு, இலங்கை கிழக்கு மாகாணத்தில் உள்ள ஒரு நகர்.
- மட்டக்களப்புத் தேசம், இலங்கை கிழக்கு மாகாணத்தில் இருந்த மாவட்டமும் பண்டைய பகுதியும்.

## இடம்
- மட்டக்களப்பு மாவட்டம், இலங்கை கிழக்கு மாகாணத்தில் உள்ள ஒரு மாவட்டம்.
- மட்டக்களப்பு மாவட்ட இடப்பெயர்கள், மட்டக்களப்பு மாவட்டத்த்தில் உள்ள ஊர்களின் பெயர்கள்.

## நிருவாகம்
- மட்டக்களப்பு தேர்தல் மாவட்டம், பல பகுதிகளைக் கொண்ட தேர்தல் மாவட்டம்.
- மட்டக்களப்பு தேர்தல் தொகுதி, முன்னைய தேர்தல் மாவட்டம்.
- மட்டக்களப்பு மாநகர சபை, மட்டக்களப்பு நகருக்கான உள்ளூர் நிருவாக அலகு.

## நூல்
- மட்டக்களப்பு மான்மியம், மட்டக்களப்பு வரலாற்றைக் கூறம் ஒரு நூல்.

## பிற
- மட்டக்களப்புப் பேச்சுத் தமிழ், கிழக்கிலங்கையைச் சேர்ந்த பேச்சு வழக்கு.
- மட்டக்களப்பு மறைமாவட்டம், கிழக்கிலங்கையில் உள்ள உரோமன் கத்தோலிக்க மறைமாவட்டம்.
# Module:Distinguish

local mHatnote = require('Module:Hatnote')  
local mHatlist = require('Module:Hatnote list')  
local mArguments --initialize lazily  
local mTableTools --initialize lazily  
local libraryUtil = require('libraryUtil')  
local checkType = libraryUtil.checkType  
local p = {}  

function p.distinguish  
mArguments = require('Module:Arguments')  
mTableTools = require('Module:TableTools')  
local args = mTableTools.compressSparseArray(mArguments.getArgs)  
return p._distinguish(args)  
end  

function p._distinguish(args)  
checkType("_distinguish", 1, args, 'table')  
if #args == 0 then return '' end  
local text = string.format(  
'%s உடன் குழப்பிக் கொள்ளாதீர்கள்.',  
mHatlist.orList(args, true)  
return mHatnote._hatnote(text)  
end  

return p
# எம். ஜி. கே. மேனன்

**எம். ஜி. கே. மேனன்** (Mambillikalathil Govind Kumar Menon ஆகஸ்டு 28, 1928 - நவம்பர் 22, 2016) என்பவர் இந்தியாவைச் சேர்ந்த இயல்பியலாளர். இந்திய விண்வெளித்துறையின் ஆலோசகராகவும், கொல்கத்தாவில் உள்ள இந்திய புள்ளியியல்  
நிறுவனத்தின் தலைவராகவும் இருந்தார். 1945 இல் தோற்றுவிக்கப்பட்ட டாட்டா அடிப்படை ஆராய்ச்சி நிறுவனத்தை ஹோமி பாபாவுக்குப் பிறகு வளர்த்தெடுத்தவர். இங்கிலாந்து பிரிசுட்டால் பல்கலைக் கழகத்தில் 1953 இல் ஆய்வுப் பட்டம் பெற்ற மேனன் காசுமிக் கதீர்கள் பற்றிய ஆய்வுகள் செய்தவர்.  

## வகித்த பதவிகள்

1972 இல் இந்திய விண்வெளி ஆராய்ச்சி மையத்தின் தலைவர் ஆனார். 1982- 1989இல்  நடுவணரசு திட்டக் குழுவில் உறுப்பினராக இருந்தார். இந்தியப் பிரதம அமைச்சருக்கு 1986-89 ஆண்டுகளில் அறிவியல் ஆலோசகராகவும் இருந்தார். 1989 -90 இல் அறிவியல் தொழில்நுட்ப மற்றும் கல்வித்  துறையின் மத்திய இணை அமைச்சராகவும் இருந்தார். 1990-96 இல் தில்லி மாநிலங்களவை உறுப்பினராகவும் இருந்தார்.  

## சிறப்புகள்

பத்மசிறீ விருது (1961)  

பத்ம பூசண் விருது (1968)  

பத்ம விபூசண் விருது (1985)  

ராயல் சொசைட்டி பெல்லோ (1970)  

2008 ஆம் ஆண்டில் எம்.ஜி.கே.மேனனை கௌரவிக்கும் வகையில் நூண்கோள் ஒன்றுக்கு **7564கோகுமேனன்** எனப் பெயர் சூட்டப்பட்டது.  

## மேற்கோள்
# காசித்தும்பை



**காசித்தும்பை** (*Impatiens balsamina*) இது ஒரு பூக்கும் தாவர வகையைச் சார்ந்த ஆண்டுத் தாவரம் ஆகும். இத்தாவரத்தின் பூர்வீகம் ஆசியா கண்டத்தில் அமைந்துள்ள இந்தியா, வங்காளதேசம் மற்றும் மியான்மர் போன்ற பகுதிகள் ஆகும். இவற்றின் மலர்கள் இளஞ்சிவப்பு நிறத்தில் காணப்படுகிறது. இத்தாவரத்தின் இலைச்சாறு பாம்புக் கடி மருந்தாகவும் இதன் பூ எரிகாயத்திற்கு மருந்தாகவும் பயன்படுகிறது.  

இத்தாவரம் ஒரு சில வீடுகளில் அலங்காரத் தாவரமாகவும் வளர்க்கப்படுகிறது.
# மகிலா மரம்



**மகிலா மரம்** (*INTERMEDLAR TREE*) பூக்கும் தாவர வகையைச் சார்ந்த தாவரம் ஆகும். இவை தென்மேற்கு ஆசியா மற்றும் தென்கிழக்கு ஐரோப்பா போன்ற பகுதிகளில் வளருகிறது. இது ஒரு சிறிய வகை மரம் ஆகும். இவற்றின் பூக்கள் வெள்ளை நிறத்தில் கானப்படுகிறது.
# மயில் மாணிக்கம்



**மயில் மாணிக்கம்** (***Ipomoea quamoclit***) இது ஒரு பூக்கும் தாவர வகையைச் சார்ந்த கொடி ஆகும். ஆண்டுத்தாவரமான இது குறிப்பிட்ட ஒரே இடத்தில் மட்டுமே  
வளரும் தன்மை கொண்டதாக உள்ளது. இதன் பூவானது சிகப்பு நிறத்தில் காணப்படுகிறது. கோடைகாலங்களில் அதிக அளவு பூ பூக்கும் குணம் கொண்டுள்ளது.
# மரபு வியட்நாமிய நடனம்

**மரபு வியட்நாமிய நடனம் (Traditional Vietnamese dance)** அரங்கு நடனம், இசைக்கூத்து நடனம், விழாக்களிலும் சிறப்பு நிகழ்ச்சிகளிலும் ஆடும் நடனம், வேந்தவை (அரசவை) நடனம் ஆகிய அனைத்துவகை வியட்நாமிய நடன வடிவங்களையும் உள்ளடக்கும். பழங்காலத்தில் இருந்தே நடனம் வியட்நாமியப் பண்பாட்டின் ஒருங்கிணைந்த கூறுபாடாக விளங்கி வருகிறது. இது தோங் சோன் முரசுகளின் பொறிப்புகளில் இருந்து தெளிவாகிறது.  

வியட்நாமில் 54 இனக்குழுக்கள் அமைந்துள்ளன. இவற்றில் கின் எனப்படும் இனக்குழு வியட்நாம் மக்கள்தொகையில் பெரும்பான்மையாக அமைந்துள்ளது. இக்கட்டுரையில் கின் இனக்குழுவின் நடனங்களே கவனத்தில் கொள்ளப்படுகிறது. என்றாலும் மற்ற வியட்நாம் இனக்குழு மக்களும் வளமான நடன மரபுகளைக் கொண்டுள்ளனர்.  

## வியட்நாமிய அரங்கு. இசைக்கூத்து நடனங்கள்

வியட்நாமிய அரங்கும் வியட்நாமிய இசையும் வியட்நாமிய நடனமும் பின்னிப் பிணைதே அமைகின்றன. மக்கள் அரங்கு வடிவங்களான தொப்பித் துவோங்கும் தொப்பிச் சேயோவும் சாய் உலுவோங்கும் நடனக்கூறு வகைகளே . மற்றச் சிறப்பு நடனப் பானிகள் போலன்றி, இவை விதிகள் ஏதுமின்றிக் கட்டற்ற முறையில் நிகழ்த்தப்படுகின்றன.  

## விழா, சிறப்பு நிகழ்ச்சி நடனங்கள்

முதன்மைக் கட்டுரை: சிங்க நடனம்  

சிங்க நடனம் சீனாவில் இருந்து வியட்நாமுக்கு வந்த நடன வடிவமாகும். என்றாலும் இங்கு இது தனக்கே உரிய தனித்த பாணியைக் கொண்டுள்ளது.இது தியேத் எனப்படும் நிலாப் புத்தாண்டு, தியேத் திரங் தூ எனப்படும் இடைக்குளிர்கால விழா, போன்ற மரபான விழாக் கொண்டாட்டங்களில் ஆடப்படுவதோடு புதிய வணிகம் தொடங்கும்போதும் நிகழ்த்தப்படும். இந்த சிங்க நடனம் கெட்ட ஆவிகளையோட்டு குறியீட்டுத்தன்மை மிக்கது. இதில் பல பாணிகள் உண்டு. இது மற்போர்க் கலைஞரோடும் வட்டரங்குக் கலைஞரோடும் நிகழ்த்தப்படும்.  

## வேந்தவை (அரசவை) நடனங்கள்

திரான் பேரரசு முதல் நிகுயேன் பேரரசு வரை தொடர்ந்த அரசவை இசையான நா நாசுடன் பல நுட்பமான நடனங்கள் வியட்நாமிய பேரரசு அவைகளில் நிகழ்ந்துள்ளன. நா நாசு என்றால் நயமான இசை என்பது பொருள்.நா நாசு இசை தோன்றுவதற்கு முன்பே வேந்தவை நடன்ங்கள் இருந்தவை என்றாலும், இன்று பேரளவில் நிலைத்திருப்பது நிகுயேன் பேர்ரசு கால வடிவமே. இந்நடனம் நா நாசு இசையோடு நிலவும் மாந்தரின அரிய வாய்மொழி மரபுகளில் ஒன்றாக அறிவிக்கப்பட்டுள்ளது.  

அரசவை நடனங்கள் பெருநுட்பம் கோருபவை. இவ்வகை நடனக் கலைஞர்கள் ஆடம்பரமான பலவண்ன ஆடைகளை அணிகின்றனர். நடப்பில் இவை மரபுக் கலைகளை வளர்க்கும் தொலைக்காட்சி நிகழ்ச்சிகளிலோ குவே (*மூவா சங் தின் குவே (múa cung đình Huế)* – அரசவை நடனம்)விழாக்களிலோ மரபுக் கலை நிகழ்ச்சிகளிலோ நிகழ்த்தப்படுகின்றன. மிகவும் பெருவழக்கில் உள்ள அரசவை நடனங்கள் பின்வருமாறு:  

- விசிறி நடனம் - vũ phiến
- விளக்கு நடனம் - lục cúng hoa đăng
- தாமரை நடனம் - múa sen, múa bài bông
- கொடி நடனம்
- தட்டு அல்லது கேடய நடனம் - múa mâm
- மெழுகுவத்தி நடனம்
- நறும்புகை நடனம் (Incense dance)
- தொப்பி நடனம் - múa nón
- தலைவார் நடனம்
- சிங்க நடனம் -múa lân
- வண்ணவார் (Ribbon) நடனம்

மூவா( "múa") என்பதன் பொருள் விரிவடைந்து மூவா உரோய் நியுவோசு ( Múa rối nước) எனும் நீர்ப் பாவைக்கூத்து நடனத்தையும் குறிப்பிடும்
# கும்பேஷ்வரர் கோயில்


அமைப்பில் கட்டப்பட்ட கும்பேஷ்வரர் கோயில்]]  

**கும்பேஷ்வரர் கோயில்** (Kumbheshwar Temple) (कुम्भेश्वर मन्दिर) நேபாளத்தின் பழைமை வாய்ந்த சிவன் கோயில்களில் ஒன்றாகும். இக்கோயில் பதான் நகரத்திலிருந்து வடக்கே 200 கிலோ மீட்டர் தொலைவில் அமைந்துள்ளது. இக்கோயில் நேபாள மன்னர் ஜெயஷ்தித மல்லரால் 1392-இல் கட்டப்பட்டது. இக்கோயில் ஐந்து அடுக்குகள் கொண்டது. கும்பேஷ்வரர் கோயில் மரச்சிற்பங்களுக்கு புகழ் பெற்றது. இக்கோயிலை நோக்கி பெரிய நந்தி சிலை அமைந்துள்ளது. இக்கோயில் பௌத்த அடுக்குத் தூபி கட்டிடப் பாணியில் கட்டப்பட்டது.  

கும்பேஷ்வரர் கோயில் வளாகத்தில் பகளாமுகி கோயில், உன்மத்த பைரவர் கோயில்கள் அமைந்துள்ளது.  

## படக்காட்சிகள்
கும்பேஷ்வரர் கோயில் வளாகத்தில் பகளாமுகி கோயில் காட்சிகள்
# பதான் அரண்மனை சதுக்கம்



**பதான் அரண்மனை சதுக்கம்** (Patan Durbar Square) நேபாள நாட்டில் அமைந்த மூன்று அரண்மனை சதுக்கங்களில் ஒன்றானது. இது காத்மாண்டு சமவெளியில் பதான் நகர மையத்தில் அமைந்துள்ளது. இவ்வரண்மனை சதுக்கம், யுனோஸ்கோ நிறுவனத்தால் அங்கீகாரம் அளிக்கப்பட்ட உலகப் பாரம்பரியக் களங்களில் ஒன்றானது. இச்சதுக்கம் லலித்பூரை தலைநகராகக் கொண்ட நேபாள மல்ல மரபு மன்னர்களின் அரண்மனை எதிரில் கட்டப்பட்டதாகும்.  

இவ்வரண்மனை சதுக்கம், நேபாள நாட்டு கட்டிடப்பாணியில் கட்டப்பட்டதாகும். இவ்வரண்மனை சதுக்கத்தின் தரை செங்கற்களைக் கொண்டு அமைக்கப்பட்டதாகும்.  
பதான் அரணமனை சதுக்கம் பல கோயில்களும், சிற்பங்களும் கொண்டது. கோயில்களின் நுழைவாயில்கள் அரண்மனையை நோக்கி கிழக்கு முகமாக கட்டப்பட்டுள்ளது.  

## கோயில்களும் பிற சதுக்கங்களும்
பதான் அரண்மனை சதுக்கத்தில் கிருஷணன் கோயில், பீமன் கோயில், விசுவநாதர் கோயில், துளஜா பவானி கோயில், கேசவ நாராயணன் சதுக்கம், மூல் சதுக்கம் மற்றும் சுந்தரி சதுக்கங்கள் அமைந்துள்ளது.  

## 2015 நிலநடுக்கம்
25 ஏப்ரல் 2015 நிலநடுக்கத்தின் போது பதான் அரண்மனை சதுக்கம் கடுமையாக சேதமடைந்தது.  

## இதனையும் காண்க
- நேபாளத்தின் உலகப் பாரம்பரியக் களங்கள்

## பதான் நகரச் சதுக்கக் காட்சிகள்
# பி. எஸ். ஞானம்

**பி. எஸ். ஞானம்** (*P. S. Gnanam*, இறப்பு: மே 1962, அகவை 41) பழம்பெரும் தமிழ்த் திரைப்பட நடிகை ஆவார். குணச்சித்திரப் பாத்திரங்களில் நடித்தவர். இல்லறமே நல்லறம், சபாஷ் மீனா, யார் பையன், வள்ளியின் செல்வன், பாசமலர் உட்பட ஐம்பதிற்கும் அதிகமான படங்களில் நடித்தவர்.  

பொள்ளாச்சி எஸ். ஞானம் என்ற இயற்பெயரைக் கொண்ட பி. எஸ். ஞானம் 1937 ஆம் ஆண்டில் வெளிவந்த மைனர் ராஜாமணி என்ற படத்தில் முதன் முதலில் நடித்தார். முதல் படத்திலேயே சிறப்பாக நடித்துப் பாராட்டுப் பெற்றார். பாசமலர் திரைப்படத்தில் கதாநாயகி சாவித்திரியை கொடுமைப்படுத்தும் வில்லி வேடத்தில் நடித்தார்.
# வாழை (பக்கவழி நெறிப்படுத்துதல்)


**வாழை** (*Banana*) என்பது வாழைப் பேரினத் தாவரங்களினதும், பழங்களினதும் பொதுப் பெயர் ஆகும்.  

**வாழை** என்பது பின்வருனவற்றைக் குறிக்கலாம்:  

- வாழை, உண்ணக்கூடிய பழந்தரும் தாவர இனம்
- வாழைப்பழம்
- வாழைப் பேரினம்
- வாழைக் குடும்பம் (தாவரவியல்)
- வாழை இலை
- காட்டு வாழை (*Musa balbisiana*)
- கறி வாழை (Cooking plantain)
# தமிழியலாக்கம்


**தமிழியலாக்கம்** (*Tamilization*) என்பது இந்தியாவின் தென்பகுதியும் இலங்கையின் வடகிழக்குப் பகுதிகளையும் புர்வீகமாகக் கொண்ட தமிழர் தங்கள் கலாச்சாரத்தை விரிபுபடுத்துதலைக் குறிக்கும்.  

சங்க காலம் தரும் மூலங்களின் அடிப்படையில், தமிழரின் பாரம்பரிய தாயகப்பகுதிகளாக தற்போதுள்ள மாநிலங்களான தமிழ்நாடு, கேரளம், புதுச்சேரி, இலட்சத்தீவுகள், தென் கருநாடகம், ஆந்திரப் பிரதேசம் ஆகிய பகுதிகள் இருந்துள்ளன. அத்துடன் இலங்கை (இலங்கைத் தமிழர்), மாலைத்தீவுகள் (Giravarus) ஆகிய இடங்களிலும் பண்டைய தமிழர் குடியேற்றங்கள் காணப்பட்டன. ஆயினும், பொ.ஊ. 2 ஆம் நூற்றாண்டு முதல் பொ.ஊ. 14 ஆம் நூற்றாண்டு வரையிலான காலப்பகுதிகளில் தமிழர் வர்த்தக குடியிருப்புக்கள் தென்மேற்கு ஆசியாவின் பல இடங்களிலும், தென்கிழக்காசியா, எகிப்து ஆகிய பகுதிகளிலும் இந்திய உபகண்டத்திற்கு வெளியே உருவாக்கப்பட்டன.  

பிரித்தானிய ஆட்சிக்காலத்தில் சென்னை மாகாணம் பகுதியில் இருந்து அதிக எண்ணிக்கையான தமிழர் மலேசியா, சிங்கப்பூர், மொரிசியசு, சீசெல்சு, தென்னாப்பிரிக்கா, மத்திய இலங்கை, ரியூனியன், டிரினிடாட் மற்றும் டொபாகோ, பிஜி, கயானா ஆகிய இடங்களுக்கு வேலை செய்வதற்காக கொண்டு செல்லப்பட்டனர். அதிகளவான வாணிப வகுப்புத் தமிழர் மியான்மர், இலங்கை, தென்கிழக்காசியா, பாரசீக வளைகுடா நாடுகளில் காணப்படுகின்றன.
# புலிக்களி



**புலிக்கலை** என்பது கேரளாவில் நிகழ்த்தப்படுகின்ற நாட்டுப்புறக் கலையாகும். இந்த நடனத்தினை ஓணம் விழாக்காலத்தில் திருச்சூர் பகுதியில் நடத்துகிறார்கள்.  

புலிக்கலை வல்லுநர்கள் ஓணம் விழாவின் நான்காம் நாளில் திருச்சூரில் கூடி இந்த நிகழ்வினை நடத்துகிறார்கள். உலகமெங்கும் உள்ள ஆர்வலர்கள் இந்த விழாவில் கலந்து கொள்கிறார்கள். உடல் முழுவதும் புலியைப் போலவோ, சிறுத்தையைப் போலவோ வரைந்து, முன்வயிற்றில் புலி அல்லது சிறுத்தையின் முகத்தினை வரைந்து கொண்டு இந்தக் கலைக்கே உரிய வகையில் நடனம் ஆடுகின்றனர்.  

## சிவாலயங்களில் புலிக்கலை
சிவாலயங்களின் கருவறை சுற்றுச்சுவரில் காணப்படும் பூதவரிகளில் சில பூதங்கள் புலிக்கலையில் உள்ளவாறு புலி, சிங்கம், கழுகு போன்ற முகங்களை வயிற்றில் கொண்டிருக்கின்றன. இவ்வாறு பூதங்களின் வயிற்றில் காணப்படும் முகங்களுக்கு உதரேமுகம் என்று பெயர்.  

## ஆதாரங்கள்
# காட்டாமணக்கு



**காட்டாமணக்கு** அல்லது **முள்கத்திரி** (*Jatropha gossypiifolia*) இது ஒரு பூக்கும் தாவர வகையைச் சார்ந்த  
கள்ளி போன்ற தோற்றம் கொண்ட ஆமணக்குக் குடும்ப தாவரம் ஆகும். இதன் பூர்வீகம் வட அமெரிக்கப் பகுதியில் அமைந்துள்ள மெக்சிக்கோ பகுதியாகும். இத்தாவர விதையிலிருந்து எண்ணெய் எடுக்கப்படுகிறது. இந்த எண்ணெயை சில நாடுகளில் பயோடீசலுக்குப் பயன்படுத்தப்படுகிறது.
# எஸ். ஜே. ராம் பிரசன்


**எஸ். ஜே. ராம் பிரசன்** இலங்கையைப் பிறப்பிடமாகக் கொண்ட ஒரு தமிழ் வானொலி, தொலைக்காட்சி, மேடை அறிவிப்பாளரும், ஒலிப்பதிவாளரும் ஆவார். இலங்கையில் வானொலி, தொலைக்காட்சிச் சேவைகளில் பல ஆண்டுகள் பணியாற்றிய இவர் தற்போது கனடாவில் பணியாற்றி வருகிறார். கனடாவில் இருந்து வெளியாகிய உலகின் முதல் தமிழ் ஒலிப் புத்தகத்துக்கு குரல் கொடுத்தவரும் இவரே. கனடாவின் "தேசியம்" என்னும் தமிழ்ப் பத்திரிகையின் உதவியாசிரியராகவும் பணியாற்றிய ராம் பிரசன், கனடாவில் தொடங்கப்பட்டுள்ள கலப்பு எண்ணிமத் (Hybrid digital) தொழில்நுட்பத்தின் அடிப்படையில் இயங்கும் உலகின் முதல் தமிழ் வானொலி நிகழ்ச்சிப் பொறுப்பதிகாரியாகவும் உள்ளார்.  

## வாழ்க்கைக் குறிப்பு
### இளமைக்காலம்
ராம் பிரசன் 1979 October 30 இலங்கை, யாழ்ப்பாணத்தில் உள்ள கொக்குவிலில் பிறந்தார். தந்தையார் ஜெயராம், தாயார் ஜெகதாம்பாள். கொக்குவில் இந்துக் கல்லூரியில் கல்வி பயின்ற ராம் பிரசன், அக்காலத்திலே பாட்டு, வயிலின், நாடகம் ஆகிய துறைகளில் ஆர்வம் காட்டினார். நண்பர்களோடு இணைந்து கொழும்பு இந்துக் கல்லூரியில், அறிவிப்பாளர் மன்றம் ஒன்றைத் தொடங்கினார். இதனூடாக பயிற்சிப் பட்டறைகளை ஒழுங்கு செய்து கல்லூரி மட்டத்திலிருந்து பல அறிவிப்பாளர்கள் உருவாக உதவினார். கொழும்பு பல்கலைக்கழகத்தில் சேர்ந்து வானொலி ,தொலைக்காட்சி இதழியல் துறையில் பட்டம் பெற்றார். பள்ளிக் காலத்திலேயே இலங்கை ஒலிபரப்புக் கூட்டுத்தாபனத்தில் பல சிறுவர் நிகழ்ச்சிகளில் கலந்துகொண்டதுடன், வயிலின் இசை நிகழ்ச்சிகளிலும் கலந்துகொண்டுள்ளார்.  

### தொழில்
இலங்கை ஒலிபரப்புக் கூட்டுத்தாபனத்தில் நிலையக் கலைஞராக இவர் தெரிவு செய்யப்பட்டிருந்தாலும், தனியார் வானொலிச் சேவையான சக்தி வானொலி 1998 தொடங்கியபோது அதன் முதல் அறிவிப்பாளர் குழுவில் பணியாற்றும் வாய்ப்பை ஏற்றுக்கொண்டு அதில் இணைந்தார். அங்கே செய்தி வாசிப்பு, நேர்முக வர்ணணை, நேர்காணல், நிகழ்ச்சித் தயாரிப்பு, வானொலி நாடக நடிப்பு என ஒலிபரப்பின் பல்வேறு துறைகளிலும் தனது திறமையை வளர்த்துக்கொண்டார். பல துறைகளில் முன்னணியில் இருப்போர் பலரை இவர் நேர்காணல் செய்துள்ளார். இவர்களில், சிவாஜி கணேசன், கமல்காசன், பாடகர்கள் கே. ஜே. யேசுதாஸ், டி. எம். சௌந்தரராஜன், பி. சுசீலா, ஹரிஹரன், வாணி ஜெயராம்,எழுத்தாளர்கள் ஜி.ராமகிருஷ்ணன், ஜெயமோகன், எஸ்.போ  விளையாட்டு வீரர் முத்தையா முரளிதரன் போன்றோர் அடங்குவர். வானொலி நிகழ்ச்சித் தயாரிப்பாளராக, திரவியம் பிளஸ் பேமிலி, சினி மினி மசாலா, கே. எஸ். பாலச்சந்திரனின் மனமே மனமே ஆகிய வானொலி நாடகங்களையும் இவர் தயாரித்து வழங்கியுள்ளார். கடல் கடந்த நாடுகளில் இயங்கிவரும் தமிழ் வானொலிச் சேவைகளை ஒருங்கிணைத்து நிகழ்ச்சிகளை நடத்துவதில் முன்னோடிகளுள் ஒருவராகவும் இவர் விளங்கினார்.  

இலங்கையில் உள்ள ரூபவாகினிக் கூட்டுத்தாபனம், சக்தி டி. வி ஆகிய தொலைக்காட்சிச் சேவைகளிலும், கனடாவில் உள்ள 24 மணிநேரத் தொலைக்காட்சிச் சேவையான டிவிஐ இலும் பல நேர்காணல்களையும், பிற நிகழ்ச்சிகளையும் வழங்கியுள்ளதுடன், தொலைக்காட்சிச் செய்தி வாசிப்பாளராகவும் உள்ளார்.  

தற்போது ஒலிபரப்புத் துறையோடு தொடர்புடைய பல சேவைகளை வழங்கும் தனியார் நிறுவனமொன்றையும் தொடங்கி நடத்தி வருகிறார்.  

## வெளியிணைப்புகள்
- பாடகர் யேசுதாசுடன் நேர்காணல்
- பாடகர்கள் டி. எம். சௌந்தரராஜன், பி. சுசீலா, ஜமுனாராணி ஆகியோருடன் நேர்காணல்
- ஒலிப்புத்தக வெளியீடு
- இசையமைப்பாளர் ஹரீஷ் ஜெயராஜ் நேர்காணல் https://www.youtube.com/watch?v=3HiSH_c2vz0
# நேவார் மக்கள்



**நேவார் மக்கள்** அல்லது **நேவா மக்கள்** (Newar** or **Newah) ) நேபாள நாட்டின் காட்மாண்டு சமவெளியில் வரலாற்றுக் காலம் முதல் வாழும் மக்கள் ஆவார்.  
இந்தோ ஆரிய மக்களான நேவாரிகள் மற்றும் திபெத்தோ-பர்மிய மக்கள், தங்களுக்கென தனி மொழி மற்றும் பண்பாட்டுக் கூறுகள் கொண்டிருந்தனர். நேவாரி மொழி மற்றும் திபெத்தோ-பர்மிய மொழிகள் பேசிய நேவாரி மக்கள் இந்து சமயம் மற்றும் பௌத்த சமயங்களை கடைப்பிடித்தனர்.  
பண்டைய பரத கண்டத்தின் இந்து சமயத்தவர்கள் போன்று, நேவார் இந்து சமய மக்களும், வர்ணாசிரம வாழ்க்கை முறையை கடைப்பிடிக்கின்றனர். நேவார் மக்கள், தங்கள் முன்னோர்களின் பழக்க வழக்கங்கள், பண்பாடு மற்றும் நாகரீகத்தைத் தொடர்ந்து கடைபிடித்து வாழ்கின்றனர்.  

வேத கால லிச்சாவி மற்றும் மல்ல நாட்டுப் பகுதிகளிலிருந்து நேபாளத்தின் காட்மாண்டு சமவெளிகளில் குடிபெயர்ந்த நேவாரி மக்கள் ஆரியர்களின் மொழியையும், பண்பாட்டையும் கொண்டிருந்தனர்.  

## தோற்றம்
, காட்மாண்டு]]  
ஒரு சிலை]]  

நேபாளம், நேவார், நேவால் மற்றும் நேபார் எனும் சொற்கள் உச்சரிப்பில் வேறுபட்டாலும், ஒரே பொருளைக் குறிக்கும். நேபாள மொழி சமசுகிருத மொழியை அடிப்படையாகக் கொண்டது. ஆனால் நேவாரி மொழி பிராகிருத மொழியை அடிப்படையாகக் கொண்டதாகும்.  

நேவார் எனும் சொல்லிற்கு நேபாள நாட்டின் மண்ணின் மைந்தர்கள் எனப்பொருள் என்பதை 1654-இல் காத்மாண்டில் கிடைத்த கல்வெட்டுக் குறிப்பினால் அறியப்படுகிறது.  
1721-இல் நேபாளத்தில் பயணம் செய்த இத்தாலிய இயேசு சபையைச் சேர்ந்த கிறித்துவ மதப்பிரசாரகர் *இப்போலித்தோ தேசிதேரி* என்பவர், நேவாரிகளை நேபாள நாட்டின் பழங்குடி மக்கள் எனக் குறிப்பிட்டுள்ளார்.  
தங்க வாசல் கதவு]]  

## சமயம்
, காட்மாண்டு, நேபாளம்]]  

2001ஆம் மக்கள் தொகை கணக்கெடுப்பின் படி, நேவாரி மக்களில் 84.13 விழுக்காட்டினர் இந்துக்களாகவும், 15.31 விழுக்காட்டினர் பௌத்த சமயத்தவர்களாகவும் இருந்தனர். மிகக் குறைந்த அளவு நேவாரி மக்கள் கிறித்தவ, இசுலாமிய சமயங்களைப் பயில்கின்றனர்.  
பதான் நகரத்தில் அசோகர், நான்கு தூபிகள் நிறுவியுள்ளார்.  
மகர், ராய், லிம்பு, குரூங் மக்களைப் போன்று நேவாரிகள் நேபாள மண்ணின் மைந்தர்கள் ஆவார்.  

## மொழி

நேவாரி மக்கள் தாய் மொழியான நேவாரி மொழியுடன் நேபால் பாசாவும் அறிந்துள்ளனர்.  

## இதனையும் காண்க
- கூர்க்கா
# கெழு அணி

நேரியல் இயற்கணிதத்தில் **கெழு அணி** அல்லது **குணக அணி** (*coefficient matrix*) என்பது ஒரு நேரியல் சமன்பாட்டுத் தொகுப்பின் சமன்பாடுகளின் மாறிகளின் கெழுக்களாலான அணியைக் குறிக்கும். நேரியல் சமன்பாடுகளின் தொகுப்பின் தீர்வு காண்பதற்கு இவ்வணி பயன்படுகிறது.  

*m* நேரியல் சமன்பாடு and *n* தெரியாக்கணியங்களில் அமைந்த *m* நேரியல் சமன்பாடுகளைக் கொண்ட தொகுதி:  
: <math>a_{11}x_1 + a_{12}x_2 + \cdots + a_{1n}x_n = b_1 \,</math>  
: <math>a_{21}x_1 + a_{22}x_2 + \cdots + a_{2n}x_n = b_2 \,</math>  
: <math>\vdots \,</math>  
: <math>a_{m1}x_1 + a_{m2}x_2 + \cdots + a_{mn}x_n = b_m \,</math>  

இத்தொகுதியில் <math>x_1,\ x_2,...,x_n</math> என்பவை மாறிகள்; <math>a_{11},\ a_{12},...,\ a_{mn}</math> என்பவை கெழுக்கள். இச்சமன்பாட்டுத் தொகுதியின் கெழு அணி *m x n* வரிசை அணியாகவும் (*i*,*j*)- ஆவது உறுப்பு <math>a_{ij}</math> ஆகவும் இருக்கும்.  

இச்சமன்பாட்டுத் தொகுதியின் கெழு அணி:  
: <math>  
\begin{bmatrix}  
a_{11} & a_{12} & \cdots & a_{1n} \\  
a_{21} & a_{22} &\cdots & a_{2n} \\  
\vdots & \vdots & \ddots & \vdots \\  
a_{m1} & a_{m2} & \cdots & a_{mn} \end{bmatrix}  
</math>
# திருமலை தெய்வம்



***திருமலை தெய்வம்*** 1973 ஆம் ஆண்டு வெளியான ஒரு இந்திய தமிழ் பக்தித் திரைப்படமாகும்  
ஏ. பி. நாகராஜன் இயக்கத்தில் உருவான இத்திரைப்படத்தில் ஜெமினி கணேசன், கே. பி. சுந்தராம்பாள், டி. ஆர். மகாலிங்கம் ஆகியோர் முக்கிய பாத்திரங்களில் நடித்திருந்தனர்.  

## நடிகர்கள்
- ஜெமினி கணேசன் - *ஆகாச ராஜன்*
- கே. பி. சுந்தராம்பாள் - *நாராயணி (பெண் துறவி)*
- ஆர். முத்துராமன் - *அரசன் தொண்டைமான்*
- ஏ. வி. எம். ராஜன் - *நாரதர்*
- சிவகுமார் - *விஷ்ணு / ஸ்ரீநிவாச பெருமாள்*
- லட்சுமி - *பத்மாவதி தாயார்*
- ஸ்ரீவித்யா - *லட்சுமி தேவி*
- எஸ். வரலட்சுமி - ''மகுட மாலினி (பெண் துறவி)
- எஸ். வி. ராமதாஸ் - *பிருகு முனிவர்*
- டி. ஆர். மகாலிங்கம் - *அமுதாவின் கணவன்*
- சி. ஆர். விஜயகுமாரி - *அமுதா*
- மனோரமா - *ராமாயி*
- சுகுமாரி - *ஆகாச ராஜனின் மனைவி*
- புஷ்பலதா - *அரசி ஆனந்தவல்லி (அரசன் தொண்டைமானின் மனைவி)*
- சுருளி ராஜன் - *ரங்கன் (பானை செய்பவன்)*
- சச்சு - *பங்கஜவல்லி*
- மாஸ்டர் சேகர் - வேங்கடேசன்
- வி. கோபாலகிருஷ்ணன்
- என்னத்தெ கன்னையா - *அனுமந்து*
- புஷ்பமாலா - *ஒரு பெண் துறவி*
- அச்சோ சித்ரா - *வெள்ளாச்சி*
- எஸ். என். பார்வதி - *தனகோடி*

## தயாரிப்புக் குழு
- கலை = *கங்கா*
- ஒளிப்படம் = *எம். ஆர். பிரதர்ஸ்*
- வடிவமைப்பு = *ஸ்நேகி சோமு*
- விளம்பரம் = *எலிகண்ட்*
- பகுப்பாய்வு = *ஜெமினி வண்ணக் கலையகம்*
- ஒலிப்பதிவு (வசனங்கள்) = *டி. சிவானந்தம்*
- ஒலிப்பதிவு (பாடல்கள்) = *டி. எஸ். ரங்கசாமி, பி. வி. கோடீஸ்வர ராவ், எஸ். பி. இராமநாதன், சுவாமிநாதன்*
- நடன ஆசிரியர் = *பி. எஸ். கோபாலகிருஷ்ணன்*
- வெளிப்புற படப்பிடிப்பு = ஸ்ரீ விஜயலட்சுமி போட்டோ சௌண்ட்ஸ்
- கலையகம் = ஜெமினி வண்ணக் கலையகம்

## பாடல்கள்
திரைப்படத்துக்கு இசையமைத்தவர் குன்னக்குடி வைத்தியநாதன். பாடல்களை கண்ணதாசன், கே. டி. சந்தானம், ஆலங்குடி சோமு, நெல்லை அருள்மணி, பூவை செங்குட்டுவன், உளுந்தூர்ப்பேட்டை சண்முகம் ஆகியோர் இயற்றினர். பாடகர்கள்: டி. ஆர். மகாலிங்கம், கே. பி. சுந்தராம்பாள், எஸ். வரலட்சுமி ஆகியோர். பின்னணி பாடியவர்கள் டி. எம். சௌந்தரராஜன், பி. சுசீலா, எல். ஆர். ஈஸ்வரி, பொன்னுசாமி, டி. வசந்தா, சரளா ஆகியோர்.  

| வரிசை
எண் | பாடல் | பாடியவர்(கள்) | கால அளவு(நிமிட:நொடி) |
| --- | --- | --- | --- |
| 1 | *மாலே மணிவண்ணா மாயவனே* | பி. சுசீலா | 03:16 |
| 2 | *நீல நிற மேகம்* | எஸ். வரலட்சுமி | 03:08 |
| 3 | *வசந்த விழா* | வசந்தா, சரளா | 03:14 |
| 4 | *ஏழுமலை நாங்க வாழும்* | எல். ஆர். ஈஸ்வரி | 02:52 |
| 5 | *ஆனந்த நிலையம் ஒன்று* | டி. எம். சௌந்தரராஜன் | 03:30 |
| 6 | *மண்ணை எல்லாம் உயிர்களாக்கி* | பொன்னுசாமி | 02:37 |
| 7 | *ஏழுமலை இருக்க* | கே. பி. சுந்தராம்பாள் | 02:52 |
| 8 | *திருவருள் தரும் தெய்வம்* | டி. ஆர். மகாலிங்கம் | 03:16 |
| 9 | *வரும் நாள் எல்லாம்* | கே. பி. சுந்தராம்பாள் | 03:57 |
# புள்ளி அந்துப்பூச்சி



**புள்ளி அந்துப்பூச்சி** (*Dot moth*) இது விட்டில் பூச்சி இனத்தைச் சார்ந்த நோக்டோடி (Noctuidae) என்ற குடும்பப் பூச்சியாகும். இப்பூச்சியானது எசுப்பானியா, எசுப்பானியம், மற்றும் கொரியா பகுதிகளில் அதிகமாகக் காணப்படுகிறது. மேலும் இவை தூரக்கிழக்கு உருசியா, சைபீரியா, நடு ஆசியா, இசுக்கொட்லாந்து, கம்சாத்கா தீபகற்பம் போன்ற நாடுகளிலும் பரவியுள்ளது. இதேபோல் மாசிடோனியா, பல்காரியா, அனத்தோலியா, தெற்கு காக்கேசியா, ஆல்ப்ஸ், வடக்கு ஈரான் போன்ற இடங்களிலும் காணப்படுகிறது.  

## விளக்கம்
இவற்றின் இறக்கை அடர் பழுப்பு கலந்த கருப்பு நிறத்தில் பெரிய வெள்ளை புள்ளி கொண்டு காணப்படுகிறது. இவை பறக்கும்போது சிறிய அளவான ஓசை எழுப்புவதின் மூலம் இது தனித்துவமான பூச்சியாக கருதப்படுகிறது. இதன் இறக்கை நீட்டம் 38 முதல் 50 மி.மீற்றர்கள் வரை இருக்கின்றன. பகலில் வண்ணத்துப்பூச்சிகள் மகரந்தச் சேர்க்கைக்கு உதவுவதுபோல் இவை இரவில் பயிர்களுக்கு மகரந்த சேர்க்கை நடக்க உதவுகின்றன.  

## வாழ்விடம்
இவை வனப்பகுதி, புல்வெளிகள், தோட்டங்கள் போன்றவற்றில் வாழுகின்றன.  

## குறிப்பு
1. The flight season refers to the British Isles. This may vary in other parts of the range.

## மேலும் பார்க்க
- Lepiforum
- *Melanchra persicariae*, Funet taxonomy
- Fauna Europaea
# ஹரி (விஷ்ணு)



மற்றும் கருடனுடன், சங்கு, சக்கரம், வில் மற்றும் கதாயுதம் எனும் பஞ்சாயுதங்களுடன் விஷ்ணு எனும் ஹரி]]  

**ஹரி** (Hari) தேவநாகரி: हरि), இந்து சமயத்தின் மும்மூர்த்திகளில் ஒருவர். விஷ்ணு சஹஸ்ரநாம தோத்திரப் பாடலில் விஷ்ணுவின் ஆயிரம் பெயர்களில் 650-வது பெயராக ஹரி உள்ளது.  

சமசுகிருதம் மற்றும் பிராகிருத இலக்கியங்களிலும், இந்து சமயம், பௌத்தம், சமணம், மற்றும் சீக்கிய சமயங்களிலும் ஹரி எனும் பெயர் அதிகமாக பயன்பாட்டில் உள்ளது.  

## சொற்பிறப்பு
ஹரி என்பதற்கு பச்சை அல்லது மஞ்சள் நிறத்தை குறிக்க ஆதி இந்தோ ஐரோப்பிய மக்கள் பயன்படுத்திய மூலச் சொல்லிருந்து பிறந்த சமசுகிருத மொழிச் சொல்லாகும்.  

## ஹரியின் வேறு பெயர்கள்
இந்து சமய புனித நூல்களான பாகவத புராணம், மகாபாரதம், பகவத் கீதை மற்றும் புராணங்களிலிருந்து ஹரியின் வேறு பெயர்கள் அறியப்படுகிறது.  
- கோவிந்தன்
- கேசவன்
- வாசுதேவன்
- தாமோதரன்

- மதுசூதனன்
- அச்சுதன்
- மாதவன்
- ருஷீகேசன்
- ஜெனார்தனன்
- நாராயணன்
- பத்மநாபன்
- ஸ்ரீதரன்

## இந்து சமயத்திலும், தொன்மத்திலும்
- இதிகாச புராணங்களில் ஹரி வம்சத்தில் ஹரியின் வழித்தோண்றல்கள் குறித்து விளக்கப்பட்டுள்ளது.
- சிங்கம், குரங்கு, குதிரை போன்ற பழுப்பு நிற விலங்குகளை ஹரி என குறிக்கப்படுகிறது.
- புராணங்களில் நான்காம் கருப்பு மனுவின் காலத்திய கடவுள் என ஹரி குறிக்கப்பட்டுள்ளார்.
- விஷ்ணு சஹஸ்ரநாமத்திற்கு விளக்க உரை எழுதிய ஆதிசங்கரர், ஹர் என்ற வினைச் சொல்லிற்கு, விஷ்ணுவின் திருவடியை பற்றுதல், அடைதல் என்ற பொருளில் குறிப்பிட்டுள்ளார்.
- வைணவ மரபில் ஹரி என்பதற்கு அனைத்து பாவங்களிலிருந்து விடுதலை அளிப்பவர் என விளக்கப்பட்டுள்ளது. ஹரி எனும் விஷ்ணு பிறப்பு, இறப்பு எனும் வாழ்க்கைத் துயரத்திலிருந்தும், பிறவிச்சுழற்சியிலிருந்தும் விடுதலை அளிப்பவர் ஆவார்.
- கௌடிய வைணவ மரபில் ஹரி எனும் பெயர் கிருட்டிணன் மற்றும் விஷ்ணுவைக் குறிக்கும்.
- சீக்கிய சமயத்தில் ஹரி எனப்படும் ஹர் எனும் சொல் மிகவும் புனிதமாகக் கருதப்படுகிறது. சீக்கிய குருமார்களில் ஆறு, ஏழு மற்றும் எட்டாவது குருமார்களின் பெயர்கள் ஹரி கோவிந்த், ஹரி ராய், ஹரி கிருஷ்ண சாகிப் என உள்ளது. சீக்கியர்களின் முதன்மை கோயிலுக்கு, ஹரிமந்திர் சாகிப் எனப்பெயராகும்.
- சீக்கியர்கள் தங்களின் 11-வது குருவாக போற்றும் குரு கிரந்த் சாகிப் நூலில் ஹரி எனும் சொல் 8500 முறை குறிக்கப்பட்டுள்ளது.

## இதனையும் காண்க
- ஹரிஜன்
- கிருட்டிணன்
- நாராயணன்
# ஹரிஜன்

**ஹரிஜன்** (Harijan) (இந்தி: हरिजन ) இந்தியத் துணைக்கண்டத்தில் தாழ்த்தப்பட்ட மக்களை பகவான் ஹரியின் குழந்தைகள் என்று மகாத்மா காந்தி அழைத்தார். ஆனால் ஹரிஜன் என்ற சொல் தங்களை அவமதிப்பதாக சில தலித் இயக்கத்தினர் கருதினர். இதனால் இந்திய அரசு மற்றும் மாநில அரசுகளும் தலித்துகளை, ஹரிஜனங்கள் எனக் குறிப்பதை நிறுத்திக் கொண்டது.  

## ஹரிஜன் செய்தித்தாள்

பிரித்தானிய ராஜ் காலத்தில் மகாத்மா காந்தி எரவாடா சிறையில் இருந்த போது 11 பிப்ரவரி 1932 முதல் ஹரிஜன் எனும் பெயர் தாங்கிய வாராந்திர செய்தித்தாளை குஜராத்தியிலும் ஆங்கில மொழியிலும் வெளியிட்டார். மேலும் ஹரிஜன சேவகன் எனும் வாராந்திர செய்தித்தாளை இந்தி மொழியிலும் வெளியிட்டார். ஹரிஜன் பத்திரிக்கை, தாழ்த்தப்பட்டோர்களின் சமூக, பொருளாதார, கல்வி பிரச்சனைகளை மையப்படுத்தி செய்திகள் வெளியிட்டது.